เพิ่งเริ่มทานยาคุมแบบรายเดือน28เม็ดค่ะ ทานถึงเม็ดที่8 ทานตรงเวลาทุกวันแล้วมีเพศสัมพันธ์แบบไม่ได้ป้องกันแต่หลั่งนอก จะมีโอกาสตั้งครรภ์ไหมคะ
สวัสดีค่ะ หากทานยาคุมกำเนิดต่อเนื่องมาได้ 8 เม็ดแล้ว ยาคุมก็จะออกฤทธิ์ในการป้องกันการตั้งครรภ์ได้เต็มที่แล้ว โดยหากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสในการตั้งครรภ์จึงมีน้อยกว่า 1% และหากได้ใช้วิธีการหลั่งนอกร่วมด้วย โอกาสในการตั้งครรภ์ก็จะน้อยลงไปอีกค่ะทั้งนี้ หากเป็นยาคุมชนิด 28 เม็ด เมื่อทานถึงประมาณเม็ดที่ 23-26 ก็ควรจะมีประจำเดือนมาค่ะ และเมื่อทานครบ 28 เม็ด ก็ให้เริ่มทานแผงใหม่ต่อไปได้เลย แต่หากไม่มีประจำเดือนมา ก็ควรตรวจหาการตั้งครรภ์ดูด้วย